Illyustrativ foto 2018 yil 26 avgust kuni Qoraqalpog‘iston Respublikasining Nukus shahrida yashovchi G.Ye. ismli ayol IIBga murojaat qilgan. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar bermoqda. U shu yil yanvar oyida Kegeyli tumanida yashovchi G.G. ismli ayol uning uyida birga makkajo‘xori va guruch oldi-sotdisi bilan shug‘ullanishni, tushgan foydani teng bo‘lishishni va’da qilib, undan 301 mln so‘m pullarini olib, shu kunga qadar bergan va’dasini bajarmasdan pullarni o‘z ehtiyojlari yo‘lida ishlatib yuborganligini ma’lum qilgan. Holat yuzasidan G.G. qo‘lga olingan.